Gareth Barry

Aston Villa

Barry gikk til Aston Villa fra ungdomsklubben Brighton & Hove Albion i 1997 sammen med Michael Standing. Overgangen var kontroversiell da Brightons styre krevde £2,5 millioner for de to spillerne, mens et overgangsorgan i FA vurderte at handelen skulle gi Brighton £2.4 millioner når Barry og Standing spilte landslagsfotball for England samt penger av en senere overgang, men Brighton gikk med på en avtale med Villa som ga klubben £1.4 millioner i 2000 da klubben desperat trengte penger.
Han debuterte for Villa 2. mai 1998 mot Sheffield Wednesday. Til og begynne med, spilte han som midtstopper, som venstreback i konkurranse med andre spillere som Gareth Southgate og Ugo Ehiogu. Barry har etterhvert blitt en spiller som brukes på flere posisjoner. Han startet som midtstopper, men har spilt både venstreback, og senere venstre midtbane, men i den senere tid har han spilt mest på den sentrale midtbanen.
I april 2005 involverte Barry seg i en kontroversiell hendelse, da de to Newcastle United spillerne Lee Bowyer og Kieron Dyer braket sammen i en kamp mot Villa. 
I november 2007 ble det meldt at Aston Villa ville belønne Barry med en testimonial-kamp, bare 26 år gammel, som en anerkjennelse for hans 10 år ved klubben. 5. april 2008 bidro Barry til å snu en rekke med dårlige kamper for Villa, ved skåre i 4–0 seieren over Bolton. Han scoret to mål og ble også kreditert med to målgivende pasninger. 
Barry nærmer seg totalt 400 kamper for Aston Villa og var pr april 2008 den spilleren som hadde spilt lengst på laget. Under ligakampen mot Bolton Wanderers 28. oktober 2007 ble Barry den yngste spilleren som spilte i 300 kamper i FA Premier League (26 år og 247 dager), en rekord han tok fra den tidligere rekordholderen Frank Lampard. 
I mai 2008 ble det bekreftet at Liverpool FC hadde uttrykt interesse for han og var villige til å by opp til £12 millioner for han. Aston Villas manager Martin O'Neill reagerte med sinne over dette og var svært misfornøyd over Merseyside-lagets oppførsel. Overgangen ble ekstra aktualisert da Liverpools kaptein Steven Gerrard skrev i sin biografi at «Gareth ble en virkelig god venn av meg under Euro 2000, og han har vært det siden». Media rapporterte etterhvert at Liverpool FC tilbydde spillerne Peter Crouch og Scott Carson i bytte for Barry. Lagkamerat fra Aston Villa og eks-Liverpoolspiller Patrik Berger anbefalte Barry å skifte klubb. I juni ringte Barry selv til manager O'Neill og sagt at han ønsket en overgang etter at Liverpool FC fikk avvist to bud på hhv £10M og £12M for Barry. Aston Villa avslo 12. juni et bud fra Liverpool på 150 millioner kr. Like etterpå gikk Barry offentlig ut i et intervju og sa at han ønsket å gå til Liverpool FC.

Manchester City

2. juni 2009 ble det klart at Gareth Barry går til Manchester City for 12 millioner britiske pund.

Everton

Den 8. juli 2014 meldte han permanent overgang fra Manchester City til Everton FC, hvor han skrev under på en treårskontrakt.

Landslagsspill

Barry debuterte for England U21 mot Tsjekkia-U21 i 1998. Han gjorde 27 kamper for U-21 laget, en rekord som stod helt til den ble slått av Scott Carson og James Milner.
Han ble først tatt ut på England sammen med David Beckham av daværende landslagssjef Kevin Keegan, og er dermed den eneste landslagsspilleren (sammen med Beckham) som har spilt under alle sjefene siden Keegan.
Etter at Jason Wilcox ble skadet, ble Barry plukket ut til troppen i EM i fotball 2000, der han delte rom med Liverpool FCs spiller Steven Gerrard, men han spilte ikke i noen av kampene.
Barry debuterte på England sammen med Steven Gerrard i en vennskapskamp mot Ukraina 31. mai 2000. Hans første internasjonale kamp var i en uavgjort kamp mot Frankrike 2. september 2000.
Barry fikk en ny sjanse for landslaget etter en fire år langt fravær 2. februar 2007. Hans belønning for endel flotte kamper for Aston Villa den sesongen var en sjanse for han til å øke antallet kamper for landslaget fra de daværende åtte. Barry fikk ingen nye kamper under den daværende sjefen Sven-Göran Eriksson, men Steve McClaren ga han hans første nye kamper siden mars 2003.